# VALSTYBINĖ ENERGETIKOS reguliavimo taryba

Biudžetinė įstaiga, Verkių g. 25C-1, LT-08223 Vilnius, tel. +370 5 213 5166, el. p. info@vert.lt

Duomenys kaupiami ir saugomi Juridinių asmenų registre, kodas 188706554

|  |  |  |  |
| --- | --- | --- | --- |
| Pagal adresatų sąrašą |  | 2025-01- | Nr. R2-(KA)- |
|  |
| **DĖL Suskystintų naftos dujų balionų šalinimo iš daugiabučių namų** |

Vadovaujantis Suskystintų naftos dujų balionų, naudojamų daugiabučiuose namuose, pakeitimo 2019–2024 metais veiksmų planu, patvirtintu Lietuvos Respublikos energetikos ministro 2019 m. birželio 27 d. įsakymu Nr. 1-181 „Dėl Suskystintų naftos dujų balionų, naudojamų daugiabučiuose namuose, pakeitimo 2019–2024 metais veiksmų plano patvirtinimo“ (toliau – Veiksmų planas), *siekiama suskystintų* *naftos dujų balionų, eksploatuojamų* *trijų ir daugiau aukštų daugiabučių namų butuose ir kitose patalpose, pakeitimo kitais energijos (gamtinės dujos, elektra) šaltiniais įgyvendinimo*.

Veiksmų plano įgyvendinimo sėkmė priklauso, ne tik nuo valstybės institucijų ir ūkio subjektų veiklos, tačiau ir nuo daugiabučių namų butų ir kitų patalpų savininkų aktyvaus dalyvavimo, jų pastangų, skiriamų Veiksmų planui ir gebėjimo bendradarbiauti. Pažymime, kad Veiksmų planas įgyvendinamas penkerius metus ir 2025 metais jo įgyvendinimą planuojama pratęsti.

Pažymime, kad eksploatuojamų suskystintų naftos dujų balionų pašalinimas iš daugiabučių namų, užtikrintų butuose gyvenančių asmenų ir jų turto saugumą. Suskystintų naftos dujų balione yra iki 21 kg dujų, kurių slėgis yra 16 barų. Tai potencialiai didelį pavojų keliantis faktorius, kadangi daugiabučiame name suskystintų naftos dujų balionai eksploatuojami kiekviename bute ar kitoje patalpoje. Suskystintų naftos dujų balionų eksploatavimas trijų ir daugiau aukštų daugiabučiuose namuose yra draudžiamas. Su Ignalinos r. sav. daugiabučių namų, dalyvaujančių balionų šalinimo plane numatytų priemonių įgyvendinime, sąrašu galite susipažinti Valstybinės energetikos reguliavimo tarybos tinklalapyje <https://www.vert.lt/dujos/Puslapiai/SND-balionu-salinimo-planas.aspx>.

Už suskystintų naftos dujų balionų eksploatavimą daugiabučiuose namuose butų ir kitų patalpų savininkui numatyta administracinė atsakomybė. Pagal Lietuvos Respublikos administracinių nusižengimų kodekso 325 straipsnį gali būti taikoma nuo 60 iki 140 eurų bauda už energetikos įrenginių įrengimo, eksploatavimo ir techninės saugos norminių aktų pažeidimus. Už pakartotinius pažeidimus, baudos yra didesnės.

Taryba, siekdama mažinti riziką, siejant su žalos teisės normų saugomoms vertybėms atsiradimo tikimybe ir šios žalos dydžiu bei mastu, įgyvendindama prevencinio pobūdžio priemones, padedančias bendrojo naudojimo objektų valdytojams bei butų ir kitų patalpų savininkams laikytis teisės aktų reikalavimų, maloniai prašo daugiabučių namų bendrojo naudojimo objektų valdytojų, su šiuo Tarybos raštu supažindinti visus daugiabučių namų butų ir kitų patalpų savininkus, kurie gyvendami trijų ir daugiau aukštų daugiabučiuose namuose eksploatuoja suskystintų naftos dujų balionus.

Tikimės supratimo ir bendradarbiavimo.

|  |  |
| --- | --- |
|  |  |

Kęstutis Gruzdys, mob. +370 6 596 1935, el. p. kestutis.gruzdys@vert.lt